pythainlp/thai-wiki-dataset-v4 huggingface dataset:
สมเด็จพระวันรัต (จับ ฐิตธมฺโม)

สมเด็จพระวันรัต นามเดิม จับ สุนทรมาศ ฉายา ฐิตธมฺโม เป็นสมเด็จพระราชาคณะฝ่ายธรรมยุติกนิกาย ได้ดำรงตำแหน่งสำคัญในคณะสงฆ์ไทย เช่น เจ้าอาวาสวัดโสมนัสราชวรวิหาร เจ้าคณะภาค 16-17-18 (ธรรมยุต) และกรรมการมหาเถรสมาคม
ประวัติ.
กำเนิด.
สมเด็จพระวันรัต มีนามเดิมว่า จับ สุนทรมาศ เกิดเมื่อวันพุธ ขึ้น 9 ค่ำ เดือน 4 ปีมะเมีย ตรงกับวันที่ 20 กุมภาพันธ์ พ.ศ. 2450 (นับแบบใหม่) เป็นบุตรคนที่สามของนายผุดและนางร่ม ภูมิลำเนาอยู่ตำบลตะเครียะ อำเภอระโนด จังหวัดสงขลา เมื่อโตขึ้นได้เข้าศึกษาที่โรงเรียนประชาบาลวัดตะเครียะ (ปัจจุบันคือโรงเรียนเกษตรชลธี) จนจบชั้นประถมศึกษา
อุปสมบท.
เดือนมิถุนายน พ.ศ. 2466 ขณะอายุได้ 17 ปี ได้บบวชเป็นสามเณรที่วัดตะเครียะ โดยมีพระครูธรรมจักการาม (เทพ ฐิตญาโณ) เจ้าอาวาสวัดประดู่หอม เจ้าคณะจังหวัดพัทลุงในขณะนั้น เป็นพระอุปัชฌาย์ ศึกษาพระปริยัติธรรมแผนกธรรม จนสอบได้นักธรรมชั้นตรีในปี พ.ศ. 2467 และได้นักธรรมชั้นโทในปีถัดมา
วันพุธที่ 2 มิถุนายน พ.ศ. 2469 ได้บวชเป็นพระภิกษุที่วัดศาลาหลวงล่าง โดยมีพระราชเมธี (จู อิสฺสรญาโณ) เจ้าอาวาสวัดมัชฌิมาวาส เจ้าคณะจังหวัดสงขลาในขณะนั้น เป็นพระอุปัชฌาย์ พระครูวิจารณ์ศีลคุณ (แดง ปุปฺผโก) เจ้าอาวาสวัดตะเครียะ เป็นพระกรรมวาจาจารย์ ได้ฉายาว่า ฐิตธมฺโม
พ.ศ. 2471 ได้ย้ายมาอยู่วัดเขมาภิรตาราม แล้วย้ายไปอยู่วัดพระยายัง เพื่อให้สะดวกต่อการเดินทางไปศึกษาที่วัดเทพศิรินทราวาส ศึกษาอยู่ 2 ปี ก็สอบได้เปรียญธรรม 3 ประโยค และสอบได้ต่อเนื่องมาจนกระทั่งปี พ.ศ. 2474 จึงสอบได้นักธรรมชั้นเอกและเปรียญธรรม 5 ประโยค ปีต่อมาพระครูวิจารณ์ธุรกิจ (แต้ม โฆสโก) ได้นำท่านไปฝากอยู่วัดโสมนัสวิหาร ท่านเล่าเรียนต่อมาจนสอบได้เปรียญธรรม 9 ประโยคในปี พ.ศ. 2485
ศาสนกิจ.
วันที่ 24 ธันวาคม พ.ศ. 2479 ขณะยั้งเป็นพระเปรียญ 7 ประโยค ท่านได้รับแต่งตั้งเป็นพระคณาจารย์ตรีในทางรจนา หลังจากจบการศึกษาแล้ว ท่านได้รับแต่งตั้งให้ปฏิบัติหน้าที่ต่าง ๆ เช่น กรรมการตรวจประโยคบาลีสนามหลวง กรรมการนักธรรมสนามหลวง เจ้าหน้าที่กองตำรามหามกุฏราชวิทยาลัย 
เมื่อตำแหน่งเจ้าอาวาสวัดโสมนัสราชวรวิหารว่างลง สมเด็จพระสังฆราชเจ้า กรมหลวงวชิรญาณวงศ์ ได้เสด็จมาที่วัดและประกาศแต่งตั้งพระมหาจับเป็นผู้รักษาการแทนในหน้าที่เจ้าอาวาสตั้งแต่วันที่ 8 กุมภาพันธ์ พ.ศ. 2489 ครั้นถึงวันที่ 18 มิถุนายน พ.ศ. 2491 จึงได้รับแต่งตั้งเป็นเจ้าอาวาส นอกจากนี้ยังได้รับแต่งตั้งเป็นเจ้าคณะภาค 16-17-18 (ธรรมยุต) ตั้งแต่วันที่ 16 มีนาคม พ.ศ. 2507 ได้เป็นกรรมการมหาเถรสมาคมตั้งแต่ พ.ศ. 2512 และเป็นกรรมการเถรสมาคมคณะธรรมยุตในปี พ.ศ. 2536 ตามลำดับ
เมื่อสมเด็จพระพุฒาจารย์ (อาจ อาสโภ) ผู้ปฏิบัติหน้าที่สมเด็จพระสังฆราชในขณะนั้น เดินทางไปปฏิบัติศาสนกิจที่ประเทศเนเธอร์แลนด์ ระหว่างวันที่ 13-18 เมษายน พ.ศ. 2532 สมเด็จพระวันรัต (จับ ฐิตธมฺโม) ในฐานะสมเด็จพระราชาคณะผู้อาวุโสสูงสุดโดยพรรษาในขณะนั้น จึงเป็นผู้ปฏิบัติหน้าที่สมเด็จพระสังฆราชตั้งแต่วันที่ 13 เมษายาน พ.ศ. 2532 จนสมเด็จพระพุฒาจารย์กลับจากปฏิบัติศาสนกิจ
มรณภาพ.
สมเด็จพระวันรัต มรณภาพด้วยโรคหัวใจล้มเหลว เมื่อวันเสาร์ที่ 17 กุมภาพันธ์ พ.ศ. 2539 เวลา 06.30 น. ณ โรงพยาบาลพระมงกุฎเกล้า สิริอายุได้ พรรษา 70 ตั้งศพบำเพ็ญกุศล ณ ศาลาสมเด็จ 80 ปี วัดโสมนัสราชวรวิหาร พระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานโกศไม้สิบสองประกอบศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน
สถาบันภาษา จุฬาลงกรณ์มหาวิทยาลัย

สถาบันภาษา จุฬาลงกรณ์มหาวิทยาลัย  หรือที่เรียกกันโดยย่อว่า คูลี่ (CULI) เป็นสถาบันหนึ่งในจุฬาลงกรณ์มหาวิทยาลัย ก่อตั้งขึ้นอย่างเป็นทางการในวันที่ 27 พฤศจิกายน พ.ศ. 2520 มีวัตถุประสงค์สำคัญคือการให้บริการทางวิชาการด้านวิชาภาษาอังกฤษให้กับหน่วยงานต่าง ๆ ในจุฬาลงกรณ์มหาวิทยาลัย สำหรับคณะวิชาต่าง ๆ สถาบันภาษาจะส่งอาจารย์สอนวิชาภาษาอังกฤษพื้นฐานไปทำการสอนในคณะนั้น ๆ ยกเว้นนิสิตทั้งหลักสูตรภาษาไทยและหลักสูตรนานาชาติของคณะอักษรศาสตร์ จึงทำให้นิสิตจุฬาฯ หลักสูตรภาษาไทยในคณะอื่น ๆ ที่ไม่ใช่คณะอักษรศาสตร์ จะต้องผ่านการเรียนภาษาอังกฤษขั้นพื้นฐานจากสถาบันภาษาทุกคน ไม่มีข้อยกเว้นตามระดับคะแนนสอบเข้าวิชาภาษาอังกฤษเหมือนในมหาวิทยาลัยอื่น ๆ และสถาบันภาษายังจัดการสอนวิชาภาษาอังกฤษให้เหมาะสมกับคณะวิชานั้น ๆ อีกด้วย นอกจากหน้าที่ในการจัดสอนวิชาภาษาอังกฤษแล้ว สถาบันภาษายังมีศูนย์การเรียนรู้ด้วยตัวเองเพื่อสนุนทักษะการใช้ภาษาอังกฤษในทุกทักษะ
สถาบันภาษา จุฬาลงกรณ์มหาวิทยาลัย มีที่ตั้งอยู่ที่อาคารเปรมบุรฉัตร จุฬาลงกรณ์มหาวิทยาลัย เลขที่ 254 ถนนพญาไท แขวงปทุมวัน เขตปทุมวัน กรุงเทพมหานคร 10330
ประวัติ.
นับตั้งแต่มีการสถาปนาจุฬาลงกรณ์มหาวิทยาลัยจนถึงปี พ.ศ. 2513 การเรียนการสอนภาษาอังกฤษในจุฬาลงกรณ์มหาวิทยาลัยเป็นเรื่องที่สำคัญและมีอยู่ในทุกภาคส่วนทางวิชาการของจุฬาฯ ตลอดช่วงระยะเวลานี้คณะอักษรศาสตร์ จุฬาลงกรณ์มหาวิทยาลัยเป็นองค์กรหลักในการจัดการเรียนการสอนให้กับหลายคณะและนิสิตของคณะอักษรศาสตร์เองด้วย ทำให้ไม่สามารถจัดการเรียนการสอนได้อย่างมีประสิทธิภาพ 
ในปี พ.ศ. 2515 ก่อนมีการจัดการให้เป็นระเบียบร่วมกับบริติช เคานซิล ดร.ฟรานซิส ซี. จอห์นสัน ได้ทำการสำรวจระบบการสอนภาษาอังกฤษที่มีอยู่เดิมของจุฬาลงกรณ์มหาวิทยาลัย เขาได้ให้คำแนะนำที่สำคัญว่า มหาวิทยาลัยควรมีการจัดตั้งสถาบันส่วนกลางของมหาวิทยาลัยเพื่อให้บริการการสอนระดับกับนิสิตระดับปริญญาตรีทุกคน ราวสองเดือนต่อมา จุฬาฯ รับแนวคิดนี้และจัดตั้งคณะกรรมการเพื่อจัดทำรายละเอียดเพื่อจัดตั้งสถาบันลักษณะที่ ดร.ฟรานซิส ได้แนะนำมา ในขณะเดียวกันจุฬาฯ ก็ได้ติดต่อบริติช เคานซิลเพื่อขอความช่วยเหลือจากผู้เชี่ยวชาญเพื่อให้คำแนะนำเกี่ยวกับโครงการจัดตั้งสถาบันนี้ แต่ไม่สามารถทำได้เนื่องจากมีปัญหาบางอย่างในการเจรจาระหว่างรัฐบาลสหราชอาณาจักรกับกรมวิเทศสหการ (Department of Technical and Economic Cooperation – DTEC) เหตุนี้ทำให้โครงการต้องถูกพักเอาไว้ชั่วคราวจนถึงปี พ.ศ. 2518 จุฬาฯ ได้ดำเนินโครงการสถาบันภาษาต่อ
ในปี พ.ศ. 2520 โครงสถาบันภาษาได้พัฒนาครั้งใหญ่สถาบันภาษาได้ก่อตั้งขึ้นอย่างเป็นทางการในจุฬาลงกรณ์มหาวิทยาลัยตามประกาศของคณะปฏิวัติ ฉบับที่ 11 ลงวันที่ 7 พฤศจิกายน พ.ศ. 2520 เพื่อให้บริการสอนและฝึกฝนภาษาอังกฤษ พร้อมทั้งการทำงานวิจัยและทดลองพัฒนาการเรียนการสอน ในปัจจุบันสถาบันภาษาได้ทำการสอนภาษาอังกฤษให้กับคณะวิชาทุกคณะในจุฬาลงกรณ์มหาวิทยาลัยพร้อมกับการส่งเสริมลักษณะนิสัยให้นิสิตสืบค้นและพัฒนาทักษะตามความสนใจ
ศูนย์การเรียนรู้ด้วยตนเอง.
สถาบันภาษา จุฬาลงกรณ์มหาวิทยาลัย ได้จัดตั้งศูนย์การเรียนรู้ด้วยตนเอง (Self Access Learning Center; SALC) ที่อาคารเปรมบุรฉัตร ชั้นสองตั้งแต่ภาคเรียนที่ 1 ปีการศึกษา 2533 ตามแนวคิดใหม่ว่า มหาวิทยาลัยเป็น "แหล่งค้นคว้าวิจัย" (College of Inquiry) ทั้งนี้ถือได้ว่าเป็นศูนย์การเรียนรู้ด้วยตนเองแห่งแรกๆ ของประเทศไทย ภายในศูนย์ฯ ได้จัดเตรียมทรัพยากรสารสนเทศภาษาอังกฤษหลากหลาย และคอมพิวเตอร์ติดตั้งซอฟต์แวร์สำหรับฝึกทักษะ ฟัง พูด อ่าน เขียน เช่น Tell Me More, English Discoveries, English20 Interactive บริการพื้นที่สำหรับกิจกรรมการเรียนรู้หลายอย่างแก่นิสิตจุฬาฯ ดังนี้
พงษ์ศักดิ์ จันทรุกขา

พงษ์ศักดิ์ จันทรุกขา (21 ธันวาคม พ.ศ. 2479 – 1 กันยายน พ.ศ. 2558) เป็นศิลปินผู้ประพันธ์เพลงชาวไทย ได้รับยกย่องให้เป็นศิลปินแห่งชาติ สาขาศิลปะการแสดง (ดนตรีไทยลูกทุ่ง) ประจำ พ.ศ. 2557 และรางวัลอื่น ๆ อีกจำนวนมาก
ประวัติ.
พงษ์ศักดิ์ จันทรุกขา (ชื่อเดิม นายสงคราม) เกิดเมื่อวันที่ 21 ธันวาคม พ.ศ. 2479 ที่บ้านดอนใหญ่ อำเภอศรีเมืองใหม่ จังหวัดอุบลราชธานี เป็นบุตรนายสุขุม - นางแดง จันทรุกขา จบประถมศึกษาปีที่ 4 โรงเรียนอุบลวิทยากร อำเภอเมือง จังหวัดอุบลราชธานี มัธยมศึกษาปีที่ 6 โรงเรียนอุบลวิทยากร (วัดมณีวนาราม) อำเภอเมือง จังหวัดอุบลราชธานี ได้รับปริญญามหาบัณฑิตกิตติมศักดิ์ ศิลปะศาสตร์มหาบัณฑิต สาขา ดนตรีศึกษา จากมหาวิทยาลัยราชภัฎอุบลราชธานี
ประสบการทำงาน.
โรงเรียนอุบลวิทยากร พ.ศ. 2498-2500 ประพันธ์เพลง ตั้งแต่ พ.ศ. 2510 ในนาม พงษ์ศักดิ์ จันทรุกขา นักพากย์ภาพยนตร์ ในนาม “เทพสงคราม” ตั้งแต่ พ.ศ. 2502-2512
นักเขียนบทละครวิทยุ เล่นละครวิทยุ ให้กับคณะมิตรมงคลของครูสวาศดิ์ ไชยนันท์ พ.ศ. 2502 สร้างภาพยนตร์ กำกับภาพยนตร์ และเขียนบทภาพยนตร์ เรื่อง มนต์รักลำน้ำพอง, ก่องข้าวน้อยฆ่าแม่ พ.ศ. 2519-2523 กำกับภาพยนตร์และเขียนภาพยนตร์ เรื่อง มนต์รักแม่น้ำมูล, มนต์รักลูกทุ่ง นักโหราศาสตร์ (หมอดู) ในนาม “ธณวัฒน์” พ.ศ. 2502–ปัจจุบัน นักแสดงภาพยนตร์ เรื่องฟ้าสางที่ฝั่งโขง ประธานชมรม “ศรีเมืองใหม่รวมน้ำใจเอื้ออาทร” ผู้ก่อตั้ง “ลานบ้านลานธรรม” พ.ศ. 2540 นักร้องเพลงธรรม ในนาม “เฒ่า ธุลีธรรม” พ.ศ. 2540 กรรมการตัดสินการประกวดลำหมอลำซิ่ง ได้รับการยกย่องเป็น “ครูภูมิปัญญาไทย” รุ่นที่ 4 จากสำนักงานเลขาธิการสภาการศึกษา กระทรวงศึกษาธิการ ปี พ.ศ. 2548
บั้นปลายชีวิต.
ยามบ่ายคล้อยของชีวิต อาจารย์พงษ์ศักดิ์ จันทรุกขา เลือกกลับไปพำนักที่บ้านเกิดอำเภอศรีเมืองใหม่ จังหวัดอุบลราชธานี อุทิศชีวิตให้กับงานพระพุทธศาสนา ทำกิจกรรมทางสังคม ลานบ้านลานธรรม ทำลานบ้านให้เป็นลานธรรม เขียนเพลงเป็นพุทธบูชา โดยใช้บริเวณบ้านของท่านเป็นลานบ้านลานธรรม เป็นสถานที่ศึกษาและปฏิบัติธรรม เป็นแหล่งเรียนรู้ด้านศาสนา ศิลปะ และวัฒนธรรม จัดกิจกรรมเผยแผ่พระธรรมคำสอนพระพุทธศาสนาแก่เด็ก ๆ และคนทั่วไป ให้รู้จักใช้ธรรมะเป็นที่พึ่งทางใจ โดยมี แต๋ว จิตประไพ จันทรุกขา ผู้เป็นภรรยาคู่ทุกข์คู่ยากเคียงข้างเสมอมา
การสร้างสรรค์ผลงาน.
ผลงานการประพันธ์เพลงที่ได้รับความนิยมระดับชาติ หลายเพลง เช่น สาละวันลำวง สาวชุมแพ ตะวันรอนที่หนองหาน รักร้าวหนาวรม ทุ่งรัก สาวอุบลรอรัก อีสานบ้านเฮา รอรักที่ต้นกระโดน ด่วน บ.ข.ส. ดอกจานบาน ฯลฯ ซึ่ง เพลงเหล่านี้ได้สร้างนักร้องโด่งดังระดับประเทศ เช่น ไพรวัลย์ ลูกเพชร, ศรคีรี ศรีประจวบ, รุ่งเพชร แหลมสิงห์, สนธิ สมมาตร, ไวพจน์ เพชรสุพรรณ เป็นต้น
เกียรติคุณที่ได้รับ.
รางวัลสุพรรณหงส์ทองคำ ประเภทผู้ประพันธ์เพลงยอดเยี่ยมเรื่อง “ก่องข้าวน้อยฆ่าแม่” จากสมาคมภาพยนตร์ไทย รางวัลเพลงลูกทุ่งดีเด่น “กึ่งศตวรรษลูกทุ่งไทย” จากเพลง สาละวันลำวง จากสมเด็จพระเทพรัตนราชสุดาฯ สยามบรมราชกุมารี
รางวัลเพลงลูกทุ่งดีเด่นส่งเสริมวัฒนธรรมไทย งานกึ่งศตวรรษเพลงลูกทุ่งสืบสานคุณค่าวัฒนธรรมไทย จากเพลงสาละวันลำวง ศิลปินดีเด่นสาขา ศิลปะการแสดง จังหวัดอุบลราชธานี ปริญญาศิลปศาสตร์มหาบัณฑิตกิตติมศักดิ์ สาขาดนตรี (การแต่งเพลง) จากมหาวิทยาลัยราชภัฎอุบลราชธานี
ศิลปินแห่งชาติ สาขาศิลปะการแสดง (ดนตรีไทยลูกทุ่ง) พ.ศ. 2557
เคกีว

เคฮิงคีวโก  หรือ บริษัท เคกีว คอร์ปอเรชัน มหาชนจำกัด  หรือเรียกอย่างย่อว่า เคกีว เป็นบริษัทที่ดำเนินงานรถไฟฟ้า เชื่อมต่อโตเกียวกับเมืองใหญ่อย่าง คาวาซากิ โยโกฮามะ และโยโกซูกะ และเมืองอื่น ๆ ในเขตอภิมหานครโตเกียว นอกจากนี้ยังดำเนินงานเส้นทางรถไฟสายเชื่อมต่อกับท่าอากาศยานฮาเนดะ เป็นบริษัทที่ให้บริการรถไฟฟ้าสายแรกของภาคคันโตในปี ค.ศ. 1899 นอกจากนี้ยังเป็นบริษัทที่ดำเนินธุรกิจพัฒนาอสังหาริมทรัพย์โดยรอบสถานีรถไฟฟ้า
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จังหวัดบัตเกน

บัตเกน  หรือ บัตเคียน  เป็นจังหวัดหนึ่งของประเทศคีร์กีซสถาน มีเนื้อที่ทั้งหมด 16.995 ตารางกิโลเมตร และมีประชากรทั้งหมด 441,100 คน โดยมีศูนย์กลางการบริหารคือบัตเกน
การแบ่งเขตปกครอง.
จังหวัดบัตเกนแบ่งเขตการปกครองออกเป็น 3 อำเภอ
ประชากรศาสตร์.
เชื้อชาติ.
จากการสำรวจสำมะโนประชากรในปี ค.ศ. 2009 กลุ่มชาติพันธุ์ของจังหวัดบัตเกน (ประชากรทางนิตินัย) คือ
หมาป่าเอธิโอเปีย

หมาป่าเอธิโอเปีย (ชื่อวิทยาศาสตร์: "Canis simensis") เป็นสัตว์กินเนื้อชนิดหนึ่ง ในวงศ์สุนัข (Canidae) 
ได้ชื่อว่าเป็นสัตว์กินเนื้อที่หายากและใกล้สูญพันธุ์ที่สุดของทวีปแอฟริกา ปัจจุบันคาดว่ามีจำนวนประชากรไม่เกิน 500 ตัวเท่านั้น หมาป่าเอธิโอเปียมีขนาดไล่เลี่ยและลักษณะคล้ายคลึงกับหมาป่าไคโยตี ที่พบในทวีปอเมริกาเหนือ แต่มีขนาดเล็กกว่า มีจุดเด่น คือ สีขนเป็นสีแดงและมีแผงอกเป็นสีขาว 
พบกระจายพันธุ์อยู่เฉพาะที่ราบสูงเอธิโอเปีย ในประเทศเอธิโอเปียเท่านั้น เช่น อุทยานแห่งชาติเทือกเขาเบล โดยแบ่งออกได้เป็น 2 ชนิดย่อย คือ หมาป่าเอธิโอเปียเหนือ ("C. s. simensis") พบได้ในริฟต์วัลเลย์, เทือกเขาซีเมียน และหมาป่าเอธิโอเปียใต้ ("C. s. citernii") ที่พบได้ในภูเขาเบล
รอเบิร์ต ลัดลัม

รอเบิร์ต ลัดลัม (25 พฤษภาคม ค.ศ. 1927 – 12 มีนาคม ค.ศ. 2001) เป็นนักเขียนชาวอเมริกัน เกิดที่นครนิวยอร์ก เป็นบุตรของมาร์กาเรต (นามสกุลเดิม วอดส์เวิร์ธ) กับจอร์จ ฮาร์ตเฟิร์ด ลัดลัม เขาเรียนที่โรงเรียนเรกทอรี สถาบันเชสไชร์และเรียนจบด้านศิลปะการแสดงจากมหาวิทยาลัยเวสลีอิน ก่อนจะทำงานเป็นนักเขียน ลัดลัมเคยเป็นนาวิกโยธิน นักแสดงและผู้อำนวยการสร้างละคร ในปี ค.ศ. 1971 เขาออกนิยายเล่มแรก "ย้อนรอยวีรบุรุษ" (The Scarlatti Inheritance) ต่อมาระหว่างปี ค.ศ. 1980–1990 ลัดลัมออกนิยายชุด "บอร์น" (Bourne) ซึ่งมีสามเล่ม นวนิยายชุดนี้ได้รับความนิยมจนถูกนำไปสร้างเป็นภาพยนตร์และมีการเขียนภาคต่อโดย เอริก แวน ลัสต์เบเดอร์ นักเขียนชาวอเมริกัน
รอเบิร์ต ลัดลัมแต่งงานกับแมรี ไรดูคา ในปี ค.ศ. 1951 ทั้งคู่มีบุตรด้วยกัน 3 คน (บุตรชาย 2 คนและบุตรสาว 1 คน) เขาเสียชีวิตด้วยโรคหัวใจในปี ค.ศ. 2001
ฤดูพายุไซโคลนมหาสมุทรอินเดียเหนือ พ.ศ. 2559

ฤดูพายุไซโคลนมหาสมุทรอินเดีย พ.ศ. 2559 คือรอบในอดีตของพายุหมุนเขตร้อน ที่เคยมีการก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ชื่อพายุ.
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาภูมิภาคในนิวเดลีได้มีการเริ่มต้นกำหนดชื่อในเดือนกันยายน ปี พ.ศ. 2547 หากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ ท่านสามารถดูชื่อพายุที่เหลือทั้งหมดได้ที่รายชื่อพายุในมหาสมุทรอินเดียเหนือ
ผลกระทบ.
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2559 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2016 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สหภาพฟิสิกส์บริสุทธิ์และประยุกต์ระหว่างประเทศ

สหภาพฟิสิกส์บริสุทธิ์และประยุกต์ระหว่างประเทศ  เป็นองค์การนอกภาครัฐระหว่างประเทศซึ่งมีภารกิจสนับสนุนการพัฒนาฟิสิกส์ทั่วโลก เพื่อส่งเสริมความร่วมมือระหว่างประเทศด้านฟิสิกส์ และช่วยเหลือการนำฟิสิกส์ไปใช้แก้ปัญหาที่เกี่ยวข้องกับมนุษยชาติ ก่อตั้งขึ้นใน ค.ศ. 1922 และมีการจัดสมัชชาใหญ่ครั้งแรกใน ค.ศ. 1923 ในกรุงปารีส
IUPAP ดำเนินภารกิจโดยการสนับสนุนการประชุมระหว่างประเทศ การส่งเสริมการสื่อสารและสิ่งพิมพ์เผยแพร่ การส่งเสิมการวิจัยและการศึกษา การส่งเสริมการเดินทางเสรีของนักวิทยาศาสตร์ การส่งเสริมความตกลงระหว่างประเทศต่อการใช้สัญลักษณ์ หน่วย การตั้งชื่อและมาตรฐาน และการร่วมมือกับองค์การอื่นในปัญหาทั้งในสาขาวิชาและระหว่างสาขาวิชา
IUPAP เป็นสมาชิกของสภาวิทยาศาสตร์ระหว่างประเทศ (International Council for Science, ICSU)
สถาบันวิจัยข้าวระหว่างประเทศ

สถาบันวิจัยข้าวระหว่างประเทศ  เป็นองค์การวิจัยและฝึกระหว่างประเทศมีสำนักงานใหญ่ในลอสบาโนส ลากูนา (Los Banos, Laguna) ประเทศฟิลิปปินส์ และมีสำนักงานในสิบเจ็ดประเทศ มีเจ้าหน้าที่ประมาณ 1,300 คน IRRI ขึ้นชื่อจากงานด้านการพัฒนาสายพันธุ์ข้าวซึ่งเป็นปัจจัยให้เกิดการปฏิวัติสีเขียวในคริสต์ทศวรรษ 1960 ซึ่งป้องกันทุพภิกขภัยในทวีปเอเชีย 
สถาบันฯ ก่อตั้งในปี 2503 โดยมุ่งลดความยากจนและความอดอยาก พัฒนาสุขภาพของชาวนาและผู้บริโภคข้าว และประกันความยั่งยืนทางสิ่งแวดล้อมของการทำนาข้าว สถาบันฯ เจริญภารกิจผ่านการวิจัยร่วมมือ ความเป็นหุ้นส่วน และการเสริมสร้สางการวิจัยเกษตรกรรมของชาติและขยายระบบของประเทศที่ IRRI ทำงานอยู่
IRRI เป็นศูนย์หนึ่งจาก 15 ศูนย์วิจัยการเกษตรในโลกซึ่งรวมเป็นกลุ่มศูนย์วิจัยการเกษตรระหว่างประเทศ (Consortium Group of International Agriculture Research Centers, CGIAR) ความเป็นหุ้นส่วนทั่วโลกขององค์การที่ดูแลการวิจัยความมั่นคงทางอาหาร นอกจากนี้ ยังเป็นศูนย์วิจัยการเกษตรไม่แสวงผลกำไรที่ใหญ่ที่สุดในทวีปเอเชีย
แม่น้ำอิชิการิ

แม่น้ำอิชิการิ (; โรมาจิ: "อิชิการิ-งาวะ") เป็นแม่น้ำสายสำคัญในฮกไกโด เป็นแม่น้ำที่ยาวที่สุดในฮกไกโดและยาวเป็นอันดับสามของญี่ปุ่น มีความยาวทั้งสิ้น 268 กิโลเมตร มีพื้นที่ลุ่มน้ำกว่า 14,330 ตารางกิโลเมตรเป็นอันดับสองของญี่ปุ่น มีต้นกำเนิดมาจากเขาอิชิการิในเขตหมู่ภูเขาไฟไดเซ็ตสึซัง และไหลผ่านเมืองอาซาฮิกาวะและนครซัปโปโระ ในอดีตเมื่อราว 40,000 ปีก่อนแม่น้ำสายนี้เคยไหลลงสู่มหาสมุทรแปซิฟิก แต่เนื่องจากการปะทุของภูเขาไฟและลาวาไหลไปขวางเส้นทางเดิมไว้ ทำให้แนวแม่น้ำไหลไปออกที่ทะเลญี่ปุ่นแทน
เทียวฮวยฮุ้ง

เทียวฮวยฮุ้งในภาษาจีนแต้จิ๋ว หรือเทียนฮวาเฟิ่นในภาษาจีนกลาง (ชื่อวิทยาศาสตร์: "Trichosanthes kirilowii") อยู่ในวงศ์ Cucurbitaceae พบในมณฑลเหอหนาน ซานตง เหอเป่ย ซานซี เป็นยาสมุนไพรจีนชนิดหนึ่ง ชื่อสามัญในภาษาอังกฤษคือ Chinese cucumber ซึ่งแปลตรงตัวว่าแตงกวาจีน และ Chinese snake gourd 
รากแห้งเปลือกสีเหลืองอมขาวหรือน้ำตาลอ่อน เนื้อในเป็นสีเหลืองอ่อนหรือขาวใช้ทำยาแก้กระหายน้ำ ขับร้อน หัวของพืชชนิดนี้ในภาษาจีนกลางเรียกว่า "tiān huā fěn" ในตำรายาจีนใช้ระบายความร้อน โดยเฉพาะในปอด ขับเสมหะ แก้พิษ ขับหนอง ผลในภาษาจีนกลางเรียก "guālóu" (ภาษาจีน: 瓜蔞) ช่วย ขับเสมหะ ลดอาการแน่นหน้าอก ลดอาการบวมของฝี แต่การใช้งานที่ปลอดภัยต้องอยู่ภายใต้การดูแลของแพทย์
พืชชนิดนี้เป็นแหล่งของสารต่อต้าน HIV type I ribosome-inactiving lectin ไตรโคแซนทินซึ่งเป็นโปรตีนที่คล้ายริซิน สามารถทำลายโปรตีนที่จับกับอาร์เอ็นเอของไวรัสเอดส์ในหลอดทดลองได้
เดอะสตอรีออฟอัส

"เดอะสตอรีออฟอัส"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม "สปีกนาว" (2010) เพลงเขียนโดยสวิฟต์ ผลิตร่วมกับนาธาน แชปแมน เพลงถูกเผยแพร่ทางคลื่นวิทยุเมนสตรีมในประเทศสหรัฐอเมริกาเมื่อวันที่ 19 เมษายน ค.ศ. 2011 เป็นซิงเกิลที่สี่จากอัลบั้ม"สปีกนาว" สวิฟต์ได้กล่าวว่า "เดอะสตอรีออฟอัส" เกี่ยวกับช่วงเวลาที่เธอพบกับอดีตแฟนของเธอที่งาน ค.ศ. 2010 ซึ่งในงานทั้งสองคนพยายามที่จะไม่สนใจซึ่งกันและกัน จึงเป็นแรงบันดาลใจให้เธอแต่งเพลงนี้
"เดอะสตอรีออฟอัส" ได้รับความคิดเห็นที่หลากหลายจากนักวิจารณ์ บางคนบอกว่าสวิฟต์แข็งแกร่งมากเมื่อเธอปล่อยให้รากของความเป็นเพลงคันทรีส่องสว่าง ก่อนที่จะออกเป็นซิงเกิล เพลงนี้เคยเปิดตัวที่อันดับ 41 บนชาร์ตบิลบอร์ดฮอต 100 และ อันดับที่ 70 บน จากยอดขายดิจิทัลที่สูง และหลังจากออกเป็นซิงเกิล เพลงกลับเข้ามาในชาร์ตบิลบอร์ดฮอต 100 อีกครั้งที่อันดับ 98 
มิวสิกวิดีโอกำกับโดยโนเบิล โจนส์ ถ่ายทำที่มหาวิทยาลัยแวนเดอร์บิลต์ ออกอากาศครั้งแรกในวันที่ 24 พฤษภาคม ค.ศ. 2011 มิวสิกวิดีโอได้รับการตอบรับส่วนใหญ่ในด้านดีจากฉากที่ไม่ใช่ไฮสกูลอย่างในวิดีโอเพลงที่ผ่านมา "เดอะสตอรีออฟอัส" ถูกนำมาแสดงสดในรายการ"ดิเอลเลนดีเจเนเรสโชว์" และอยู่ในรายชื่อเพลงในทัวร์คอนเสิร์ตสปีกนาวเวิลด์ทัวร์ การแสดงสดจากทัวร์ครั้งนี้อยู่ในอัลบั้มบันทึกการแสดงสด ""
ดาบเจ็ดเขี้ยว

ดาบเจ็ดเขี้ยว (; โรมาจิ: "ชิชิชิโต") เป็นดาบโบราณอันเป็นสมบัติประจำชาติญี่ปุ่น สันนิฐานว่าดาบเล่มนี้เดิมถูกตีขึ้นในแผ่นดินจีนสมัยราชวงศ์จิ้น ตามตำนานในพงศาวดาร"นิฮงโชะกิ" ระบุว่าเป็นดาบที่กษัตริย์แห่งแพ็กเจถวายแก่จักรพรรดินีจิงงุ ผู้สำเร็จราชการแผ่นดินญี่ปุ่นในขณะนั้น ตัวดาบเป็นดาบเหล็กกล้ายาว 74.9 เซนติเมตร มีกิ่งแยกออกมาข้างละสามกิ่งรวมทั้งหมดจึงมีเจ็ดกิ่ง จึงเรียกดาบนี้ว่า ดาบเจ็ดเขี้ยว บนตัวดาบมีอักษรทองดำเป็นตัวจีนอยู่ 61 ตัวแต่บางตัวก็อ่านได้ไม่ชัดเจน ปัจจุบันดาบนี้ถูกเก็บรักษาไว้ที่ศาลเจ้าอิโซะโนะกะมิในจังหวัดนะระโดยไม่มีการจัดแสดงต่อสาธารณชน
เทียนตากบ

เทียนตากบ (ชื่อวิทยาศาสตร์: "Carum carvi") เป็นพืชในวงศ์ Apiaceae เป็นไม้ล้มลุกอายุสองปี ปีแรกแตกใบเป็นกลุ่ม ปีที่สองลำต้นเรียว ใบบนต้นมีก้านใบพองออกเป็นกาบใหญ่สีน้ำตาล ดอกช่อแบบซี่ร่ม ดอกย่อยมีกลีบดอกรูปไข่ สีขาว ผลแห้งสีน้ำตาล ปลูกมากในทวีปยุโรป มีน้ำมันระเหยง่าย ใช้เป็นยาขับลม แก้กระเพาะอาหารพิการ
เส้นเมริเดียนที่ 180 องศา

เส้นเมริเดียนที่ 180 องศา หรือ แอนติเมริเดียน คือเส้นเมริเดียนซึ่งอยู่ ณ ตำแหน่ง 180° ตะวันออกหรือตะวันตกของเส้นเมริเดียนแรก ซึ่งใช้เป็นเส้นหลักของเส้นแบ่งเขตวันสากลเพราะส่วนใหญ่ของเส้นลากผ่านมหาสมุทรแปซิฟิก อย่างไรก็ตามเส้นเมริเดียนนี้ยังลากผ่านรัสเซียและฟิจิ รวมทั้งแอนตาร์กติกาด้วย
เส้นนี้เริ่มต้นจากขั้วโลกเหนือมุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 180 องศาลากผ่านพื้นที่ดังนี้
เส้นเมริเดียนลากผ่านระหว่าง (แต่ไม่ได้ใกล้โดยเฉพาะอย่างยิ่งกับ) :
สถานที่เดียวที่มีถนนตัดผ่านเส้นเมริเดียนเส้นนี้และมีอาคารอยู่ใกล้เคียงมากด้วย อยู่ในประเทศฟิจิ
25 (อัลบั้มอะเดล)

25 เป็นสตูดิโออัลบั้มที่สามของนักร้องและนักแต่งเพลงชาวอังกฤษ อะเดล อัลบั้มออกจำหน่ายวันที่ 20 พฤศจิกายน ค.ศ. 2015 โดยสังกัดเอกซ์แอลเรคอร์ดิงส์ หลังจากสตูดิโออัลบั้มที่สอง "21" (2011) ที่ประสบความสำเร็จทั่วโลก อะเดลเคยคิดเลิกอาชีพดนตรีและหยุดความสำเร็จไว้เพียงเท่านี้ อย่างไรก็ตาม เธอตัดสินใจพักงานดนตรีและเลี้ยงดูลูกชายแทน ระหว่างพัก เธอทุกข์ใจเรื่องหมดแรงบันดาลใจในฐานะนักเขียน และกำหนดเวลาบันทึกเสียงอัลบั้มใหม่ แต่ยังกลัวว่าเธอไม่สามารถแต่งเพลงได้อีกแล้ว ใน ค.ศ. 2013 อะเดลประสบความสำเร็จล้นหลามและงานเพลงที่กลายเป็นอัลบั้ม "25" เริ่มมีขึ้น โดยช่วงการแต่งเพลงและบันทึกเสียงดำเนินไปตลอด ค.ศ. 2015
ชื่ออัลบั้มสะท้อนชีวิตและกรอบจิตใจของเธอขณะอายุ 25 ปี อัลบั้ม "25" เป็น "งานเพลงชดเชย" เนื้อหาในเนื้อเพลงแสดงถึง "การปรารถนาภาพในอดีตของเธอ" และ "ความเศร้าโศกสุดซึ้งตลอดเวลาที่ผ่านมา" ดังที่เธอให้สัมภาษณ์ในนิตยสาร"โรลลิงสโตน" รวมถึงเนื้อหาเกี่ยวกับความเป็นแม่และความเสียดาย การผลิตอัลบั้ม "25" แตกต่างจากอัลบั้มก่อนหน้าโดยมีดนตรีอิเล็กทรอนิกส์และรูปแบบจังหวะที่สร้างสรรค์ขึ้น และมีคุณสมบัติอาร์แอนด์บีและออร์แกนในยุค 1980 ด้วย อะเดลร่วมงานกับโปรดิวเซอร์เพลงและนักแต่งเพลง พอล เอ็ปเวิร์ธ และไรอัน เท็ดเดอร์ เช่นเดียวกับอัลบั้ม 21 และได้ร่วมงานกับแมกซ์ มาร์ติน และเชลล์แบ็ก เกร็ก เคิร์สติน เดนเจอร์เมาส์ เดอะสมีซิงตันส์ แซมมวล ดิกซัน และโทไบอัส เจสโซ จูเนียร์
อัลบั้ม "25" ได้รับการตอบรับทั่วไปในด้านดีจากนักวิจารณ์ซึ่งยกย่องการร้องเพลงของอะเดล อัลบั้มประสบความสำเร็จโดยเปิดตัวที่อันดับที่หนึ่งในตลาด 25 แห่ง และทำลายสถิติยอดขายในสัปดาห์แรกในหลายประเทศ รวมถึงสหราชอาณาจักร และสหรัฐอเมริกา ในสหรัฐอเมริกา อัลบั้มขายได้ 3.38 ล้านอัลบั้มในสัปดาห์แรกที่ออกจำหน่าย เป็นอัลบั้มที่มียอดขายสัปดาห์เดียวสูงที่สุดตั้งแต่นีลเซนซาวด์สแกนเริ่มติดตามยอดขายงานเพลงเมื่อ ค.ศ. 1991 นักข่าวหนังสือพิมพ์จำนวนมากยกให้อัลบั้มที่มีอิทธิพลต่ออุตสาหกรรมดนตรีโดยกระตุ้นให้สาธารณชนกลับมาซื้อแผ่นอัลบั้มแทนการดาวน์โหลดหรือสตรีมมิง หลังออกจำหน่ายหนึ่งเดือน อัลบั้มขายได้มากกว่า 12 ล้านอัลบั้มทั่วโลก
โดมกีฬาภูมิภาคเอเชียตะวันออกมาเก๊า

<ns>0</ns>
 <revision>
 <parentid>6298325</parentid>
 <timestamp>2024-11-07T02:47:14Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-en| → {{langx|en| (2)</comment>
 <origin>11892287</origin>
 <model>wikitext</model>
 <format>text/x-wiki</format>
โดมกีฬาภูมิภาคเอเชียตะวันออกมาเก๊า ({{langx|en|Macau East Asian Games Dome}}, {{zh|澳門東亞運動會體育館}}, {{langx|pt|Domo dos Jogos da Ásia Oriental}}) ตั้งอยู่ที่เขตบริหารพิเศษมาเก๊าของจีน
ในปี ค.ศ. 2007 สนามกีฬาแห่งนี้เป็นสนามกีฬาหลักของกีฬาเอเชียนอินดอร์เกมส์ ครั้งที่ 2 ที่มาเก๊าเป็นเจ้าภาพ
คว็อน ฮย็อก

คว็อน ฮย็อก (อักษรโรมัน: Kwon Hyuk, เกิด 10 พฤศจิกายน ค.ศ. 1992) รู้จักกันในชื่อ ดีน (딘) เป็นนักร้อง-นักแต่งเพลงแนวออลเทอร์นาทิฟอาร์แอนด์บี แร็ปเปอร์ และโปรดิวเซอร์เพลง เมื่อวันที่ 25 มีนาคม ค.ศ. 2016 เขาได้ปล่อยอีพีเปิดตัวชื่อ "" และได้ทำงานร่วมกันหลายครั้งกับทั้งศิลปินอเมริกันและเกาหลีใต้ ในปี ค.ศ. 2017 เขาปรากฏตัวในฐานะหนึ่งในโปรดิวเซอร์ในรายการทีวีการแข่งขันแร็พของเกาหลีใต้ชื่อ "โชว์มีเดอะมันนี 6" ร่วมกับซิโก เขาเป็นส่วนหนึ่งของทีมฮิปฮอปแฟนซีชายล์ดร่วมกับซิดก, ครัช, พีโนเมโค, มิลลิค และ สเตย์เทิร์น
ประวัติ.
คว็อน ฮย็อก เกิดและเติบโตในกรุงโซล ประเทศเกาหลีใต้ โดยที่เขาเริ่มชอบในการร้องเพลงจากการชมคอนเสิร์ตของศิลปินเกาหลีวง EPIK HIGH โดยที่ครอบครัวของเขาไม่มีใครเป็นศิลปินเลยแม้แต่คนเดียว เขาจึงคิดอยากเป็นนักดนตรีเพื่อตามความฝันที่อยากจะเป็นนักเล่าเรื่องราวผ่านเสียงเพลงของเขาเอง
ประวัติด้านงานดนตรี.
คว็อน ฮย็อก เริ่มต้นชีวิตการเป็นคนดนตรีเมื่ออายุ 18 ปี โดยการที่เขาได้เดินทางไปยังสหรัฐอเมริกา เพื่อที่จะนำเดโม่ของเขาไปเสนอกับค่ายเพลงชื่อดังในลอสแอนเจลิส รวมถึงเคยนำเดโม่ไปเสนอกับ ฟาร์เรลล์ วิลเลียมส์ ศิลปินชื่อดังชาวอเมริกัน แต่ก็ไม่เป็นผลสำเร็จ จนกระทั่งคุณชิน ฮย็อก ได้ฟังเดโม่ของเขาจึงเกิดความประทับใจ จึงชักชวนให้มาเซ็นสัญญาเป็นโปรดิวเซอร์ในทีมของเขาเมื่อตอนอายุ 20 ปี หลักจากนั้นในช่วงปี 2014 เขาได้ปล่อยเพลง Here & Now โดยเป็นการร่วมงานกันกับศิลปินชาวอเมริกัน มิลล่า เจ โดยอัปโหลดผ่าน Soundcloud ของเขาเอง หลังจากนั้นช่วงเดือน กรกฎาคม เขาได้ปล่อยซิงเกิล I'm Not Sorry โดยร่วมงานกับ อีริก เบลลิงเจอร์ โดยที่เนื้อหาในเพลงเป็นภาษาอังกฤษล้วน และต่อมาในเดือนกันยายนปีเดียวกัน ได้ปล่อยซิงเกิล Put My Hands on You โดยการร่วมงานกับศิลปินหน้าใหม่ แอนเดอร์สัน พาร์ค ซึ่งเป็นซิงเกิลภาษาอังกฤษล้วนอีกเช่นเดียวกันต่อมาในปี 2015 เขากลับมายังเกาหลีใต้ จึงได้มาร่วมงานกับ Dok 2 ศิลปินฮิปฮอปชื่อดัง โดยปล่อยซิงเกิล I Love It โดยเป็นซิงเกิลแรกที่เนื้อหาทั้งหมดเป็นภาษาเกาหลี หลังจากนั้นเพียงหนึ่งเดือน เขาก็ได้ปล่อยซิงเกิล Pour up โดยการร่วมงานกับ ซิโค่ จากวง Block B ซึ่งในเพลงนี้เองก็ทำให้เขาเริ่มเป็นที่รู้จักกับแฟนเพลงทั่วไป ต่อมาในช่วงเดือนมกราคม ปี 2015 ได้ร่วมงานกับ Crush และ Jeff Bernat เจ้าของเพลงดังอย่าง Call Your Mine ปล่อยซิงเกิล What 2 Do ซึ่งเป็นอีกเพลงที่สร้างชื่อให้แก่เขา และ ในช่วงฤดูร้อนปีเดียวกัน เขาได้ตัดสินใจปล่อยอัลบั้มแรกของเขาคือ 130 Mood : TRBL เป็นมินิอัลบั้มแรกของเขา โดยมีเพลงใหม่อยู่ในอัลบั้มคือ And You ? , Bonnie and Clyde , D (Half Moon) และ 21 โดยเพลง D (Half Moon) จากมินิอัลบั้ม 130 Mood : TRBL ของเขาได้สร้างชื่อเป็นที่รู้จักในวงกว้าง พร้อมกันนั้นในซิงเกิลดังกล่าว ได้ถูกเสนอชื่อเขาชิงรางวัลดนตรีมากมาย และสร้างปรากฏการณ์ให้แก่วงการเพลงเกาหลีในสไตล์ดนตรีแบบตะวันตกของเขา หลังจากนั้นเขาก็ได้ร่วมงานกับศิลปินเกาหลีอีกมากมาย อาทิ แทยอน จากวง Girls Generation และ Heize จากเวที Unpretty Rapstar ซึ่งได้มีผลงานเด่นในการโปรดิวเซอร์อีกมากมาย อาทิ เพลง Unfair ของศิลปินวงเอ็กโซ เพลง World Tour และ Video ของ ลี ฮา-อี รวมถึงได้เข้าร่วมเทศกาลดนตรีอย่าง SXSW 2016 และ MNET MAMA 2016 ปัจจุบันเขาได้เป็นผู้ก่อตั้งค่ายเพลง You.will.knovv และเตรียมตัวปล่อยอัลบั้มใหม่ " 130 Mood : RVNG " ภายในปี 2018 โดยเขาได้มีส่วนร่วมในงานอัลบั้มใหม่ทั้งหมดภายใต้สังกัดใหม่ที่เขาก่อตั้งขึ้นอีกด้วย.
ระบบทางหลวงสหรัฐ

ระบบหมายเลขทางหลวงสหรัฐ (มักเรียกว่า U.S. Routes หรือ U.S. Highways) เป็นการรวบรวมโครงข่ายถนนและทางหลวงกระจายเป็นลักษณะตารางทั่วทั้งอาณาบริเวณสหรัฐอเมริกาแผ่นดินใหญ่ มีการกำหนดหมายเลขของทางหลวงที่เชื่อมโยงกันระหว่างรัฐ บางครั้งอาจเรียกว่า ทางหลวงสหพันธ์ แต่ได้รับการกำกับดูแลโดยรัฐบาลแห่งรัฐหรือรัฐบาลท้องถิ่น มาตั้งแต่การจัดตั้งในปี ค.ศ. 1926
หมายเหตุ.
<templatestyles src="Reflist/styles.css" />
สุนทร ปิจาอี

ปิจาอี สุนทราชัน (เกิด 12 กรกฎาคม ค.ศ. 1972) หรือรู้จักกันในชื่อ สุนทร ปิจาอี  เป็นบุคคลเชื้อสายอินเดีย ประธานบริหารของบริษัทกูเกิล และแอลฟาเบต อิงก์ แลรี เพจเป็นคนที่ใกล้ชิดกับปิจาอีมากที่สุด เดิมปิจาอีเคยเป็นหัวหน้าฝ่ายผลิตภัณฑ์ต่าง ๆ ของกูเกิลและเป็นผู้ที่อยู่เบื้องหลังความสำเร็จของ Chrome ปิจาอีได้เข้ามาร่วมงานในกูเกิลตั้งแต่ปี 2004
ประวัติ.
ปิจาอีเกิดในรัฐทมิฬนาฑู ประเทศอินเดีย จบการศึกษาระดับปริญญาตรีสาขาเทคโนโลยีจาก Indian Institute of Technology Kharagpur หลังจากนั้น ปิจาอีศึกษาระดับปริญญาโทที่มหาวิทยาลัยสแตนฟอร์ด และ Wharton School ในเพนซิลเวเนีย ซึ่งเป็นที่ที่เขาได้รับทุนการศึกษา Siebel Scholar และทุน Palmer Scholar ปี 2004 ปิจาอีเริ่มงานกับ Google ในตำแหน่ง Vice President of Product Management ดูแลทีมงานพัฒนา Google Chrome และระบบปฏิบัติการ ด้วยระยะเวลาไม่นานนัก ปิจาอีก็ได้รับมอบหมายให้ดูแลรับผิดชอบหลาย Project มากขึ้น แต่โดยทั่วไปแล้วก็ยังเกี่ยวข้องกับบริการใน Google search ตั้งแต่ Firefox, Google Toolbar, Desktop Search, และ Gadget ต่าง ๆ ของ Google
เดือนกันยายนปี 2008 ปิจาอีเป็นผู้อยู่เบื้องหลังการเปิดตัวที่ถือได้ว่าประสบความสำเร็จของ Chrome และในปี 2012 เขาก็รับหน้าที่เป็นผู้ดูแล Google Apps หลังจาก Dave Girouard แยกตัวออกไปตั้งบริษัทของตัวเอง และหลังจากนั้นไม่นาน ปิจาอีก็ได้เข้ามาดูแล Android หลังจากผู้ร่วมก่อตั้งและซีอีโอแอนดี รูบินก้าวลงจากตำแหน่งในปี 2013 โดย Chris Beckmann อดีต Product Manager ของ Google กล่าวชื่นชมความสามารถของปิจาอีว่าเขามีศักยภาพในการเป็นผู้นำทีมที่แข็งแกร่งไปพิชิต Project ที่ยาก ๆ ได้โดยไม่ย่อท้อ
ปิจาอีเลือกคนเข้ามาในทีมเอง เป็นคนสอนงานและยังเป็นคนที่สร้างความแข็งแกร่งให้กับทีมด้วย โดยสรุปแล้ว ชื่อเสียงใน Google ของปิจาอี เรียกได้ว่าเป็นสุดยอดทั้งในด้านการจัดการบริการต่าง ๆ ของ Google และ Software engineering เพื่อสร้างคุณภาพให้กับการ Search ซึ่งถือเป็นหัวใจสำคัญของ Google และนอกจากนี้ Beckman ยังบอกอีกว่าปิจาอีมักหลีกเลี่ยงการสร้างความขัดแย้งในออฟฟิศ และเขาจะทำให้ประเด็นความขัดแย้งเหล่านั้นมาเป็นตัวผลักดันให้งานของเขาประสบความสำเร็จ
พระยามหามหิทธิวงศา (มหาวงศ์ ณ เชียงใหม่)

อำมาตย์เอก พระยามหามหิทธิวงษา (เจ้ามหาวงศ์ บุญทาวงศ์ษา) หรือนามเดิม เจ้าน้อยมหาวงศ์ บุญทาวงศ์ษา เป็นเจ้าเมืองฝางองค์สุดท้าย เป็นต้นสกุล "บุญทาวงศ์ษา"
ประวัติ.
เจ้าน้อยมหาวงศ์ เกิดเมื่อปี พ.ศ. 2369 เป็นพระราชบุตรของพระเจ้ามโหตรประเทศ (ราชบุตรองค์โตในพระยาธรรมลังกา กับแม่เจ้าฟองสมุทรราชเทวี)กับพระนางพิมพาราชเทวี 
เจ้าน้อยมหาวงศ์ สมรสกับเจ้าอุบลวรรณา มีราชบุตร ราชธิดา ดังนี้ 
 สมรสกับเจ้าแก้วกัลยา มี ราชธิดา 1 องค์ ไม่ปรากฎนาม
เจ้าเมืองฝาง.
เจ้ามหาวงศ์ได้สถาปนาตนเองเป็นเจ้าหลวงเมืองฝาง มีพระนามว่าเจ้าหลวงมหามหิทธิวงษาไชยราชาธิบดี มีเมืองต่างๆอยู่ใต้การปกครองเช่นเมืองปั่น เมืองสวาท เมืองต่วน เมืองสาท แม่สะเรียง แม่ฮ่องสอน เชียงดาว และเมืองฝาง ในปัจจุบัน รวมทั้งเมืองสิบสองปันนา เมืองฝาง(ที่ตั้งอยู่ในปัจจุบัน)ในขณะนั้นอาณาเขตแบ่งออกเป็นแคว้น โดยมีพ่อแคว้นเป็นหัวหน้า หรือเรียกว่า "พ่อแคว่น" ทั้งหมดแบ่งเป็น 7 แคว้นด้วยกัน คือ แคว้นในเวียง แคว้นม่อนปิ่น แคว้นแม่สาว แคว้นแม่นาวาง แคว้นแม่สูน แคว้นแม่งอน และแคว้นแม่ทะลบ
เจ้ามหาวงศ์ เป็นเจ้าเมืองฝาง โดยในรัชสมัยได้มีการสร้างศาลเจ้าหลักเมืองฝางขึ้น
เจ้ามหาวงศ์ ครองเมืองฝางจนถึงปี พ.ศ. 2459
ถ้าเธอจะไป

"ถ้าเธอจะไป" เป็นซิงเกิลของคณิตกุล เนตรบุตร ประพันธ์เนื้อร้องโดย มณฑวรรณ ศรีวิเชียร แต่งทำนอง-เรียบเรียงโดย เรืองกิจ ยงปิยะกุล ออกจำหน่ายในวันที่ 21 เมษายน พ.ศ. 2558 สังกัดเวิร์คแก๊งค์ ในเครือจีเอ็มเอ็ม แกรมมี่ และได้ถูกนำมาใช้ในเพลงประกอบละครโทรทัศน์ 2 รัก 2 วิญญาณ และบัลลังก์เมฆ ปี พ.ศ. 2558
การตอบรับ.
เพลง "ถ้าเธอจะไป" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มหกรรมกีฬา

มหกรรมกีฬา เป็นการแข่งขันระหว่างประเทศหรือรัฐที่มีกีฬาหลากหลายชนิดและมักจะจัดขึ้นในช่วงหลายวัน โดยกีฬาโอลิมปิกจัดเป็นการแข่งขันมหกรรมกีฬาครั้งแรกในโลก
ในปัจจุบันมีหลากหลายภูมิภาคได้นำรูปแบบกีฬาโอลิมปิกสมัยใหม่มาใช้ในการแข่งขันของตนเอง โดยในแต่ละครั้งจะมี"เจ้าภาพ" โดยประเทศต่าง ๆ ได้ส่งนักกีฬาเข้าแข่งขัน รางวัลในการแข่งขันจะเป็นเหรียญทอง เหรียญเงินและเหรียญทองแดง ส่วนใหญ่มหกรรมกีฬาจะจัดขึ้นทุก 2 และ 4
ฟรีดริช โมส

คาร์ล ฟรีดริช คริสเตียน โมส (29 มกราคม ค.ศ. 1773 – 29 กันยายน ค.ศ. 1839) เป็นนักธรณีวิทยาและนักวิทยาแร่ชาวเยอรมัน เกิดที่เมืองแกร์นโรเดอ โมสเรียนวิชาเคมี คณิตศาสตร์ และฟิสิกส์ที่มหาวิทยาลัยฮัลเลอและเรียนที่สถาบันเหมืองแร่ที่เมืองไฟรแบร์ก ต่อมาเดินทางไปทำงานพิสูจน์แร่ให้นายธนาคารที่ประเทศออสเตรีย ในปี ค.ศ. 1812 โมสทำงานให้กับอาร์คดยุกโยฮันน์ที่เมืองกราซ ในปีเดียวกัน เขาได้คิดค้น "มาตราโมส" โดยได้แนวคิดการทดสอบความแข็งของแร่ด้วยการขูดขีดจากงานของธีโอแฟรสตัสและพลินีผู้อาวุโส ต่อมาโมสดำรงตำแหน่งศาสตราจารย์ที่มหาวิทยาลัยเทคโนโลยีกราซ ก่อนจะย้ายกลับไปอยู่ที่ไฟรแบร์กในอีก 6 ปีต่อมา ในปี ค.ศ. 1826 โมสทำงานที่กรุงเวียนนาและเสียชีวิตขณะท่องเที่ยวที่เมืองอากอร์โดในปี ค.ศ. 1839
โปเกมอน โก

โปเกมอน โก  เป็นเกมพกพา อิงพิกัดภูมิศาสตร์ (location-based) ผสานกับเทคโนโลยีความเป็นจริงเสริม (augmented reality) เล่นฟรี บนสมาร์ตโฟนที่ต้องมีกล้องหลัง, มีระบบตรวจจับพิกัดตำแหน่งบนโลก (GPS), ตัวจับระดับการหมุน และจอสัมผัส โปเกมอนมีหลายยุคพัฒนาไม่หยุด โดยบริษัทไนแอนติก ออกจำหน่ายใน ค.ศ. 2016 บนระบบปฏิบัติการไอโอเอส และแอนดรอยด์ นอกจากเล่นบนมือถือแล้ว ยังสามารถใช้ร่วมกับอุปกรณ์สวมใส่ขนาดเล็กเรียกว่า โปเกมอนโกพลัส พัฒนาโดยนินเท็นโด ซึ่งเชื่อมต่อโดยใช้บลูทูธเพื่อแจ้งผู้ใช้ว่ามีโปเกมอนอยู่ใกล้ตัวผ่านแสงแอลอีดี และผ่านเสียงเตือนเบา ๆ เกมจะให้ผู้เล่นจับ ต่อสู้ ฝึกฝน และแลกเปลี่ยนโปเกมอนเสมือนจริงที่จะมีอยู่ทั่วโลก ตาดีได้ ตาร้ายเสีย เกมจะไม่มีค่าใช้จ่าย แต่จะมีระบบสนับสนุนการซื้อขายในเกม
ประวัติ.
โปเกมอน โก มีต้นกำเนิดมาจากแนวคิดของเกมที่ซาโตรุ อิวาตะ จากนินเท็นโด และสึเนคาซึ อิชิฮาระ จากเดอะโปเกมอนคอมพานี คิดขึ้นมาใน ค.ศ. 2013 จนในปี ค.ศ. 2014 ได้มีการปรากฏในธีม April Fools ของกูเกิ้ลโดยใช้ธีมกูเกิลแมพโปเกมอนมาใช้ จนเมื่อปี ค.ศ. 2015 ในงานเปิดตัวเกมในวันที่ 10 กันยายน อิชิฮาระกล่าวกับอิวะตะ ซึ่งเสียชีวิตในสองเดือนก่อนหน้า อิชิฮาระและภรรยาเคยเล่นเกม อิงเกรส โปเกมอนชนิดต่าง ๆ จะอาศัยในบริเวณแตกต่างกันของโลก ตัวอย่างเช่น โปเกมอนรูปแบบน้ำจะอาศัยอยู่ใกล้แหล่งน้ำ จะมีกิจกรรมที่ผู้เล่นสามารถแลกเปลี่ยนโปเกมอนเพื่อสะสม อุปกรณ์รัดข้อมือที่เรียกว่า ปโปเกมอน โก พลัส" จะมาพร้อมกับเกม เพื่อให้เกม "เตือนผู้เล่น" ได้มากกว่าในเกมอิงเกรส โดยผอุปกรณ์จะสั่นเตือนผู้เล่นเมื่อมีโปเกมอนอยู่ใกล้ตัว ผู้เล่นสามารถกดปุ่มตามลำดับรหัสที่กำหนดให้เพื่อจับโปเกมอน และตรวจสอบที่เกมว่าจับได้ตัวอะไร การตัดสินใจสร้างโกพลัสแทนสมาร์ตวอตช์เพื่อเพิ่มยอดขายในหมู่ผู้เล่นที่มองว่าสมาร์ตวอตช์ราคาสูงเกินไป
การเล่น.
โปเกมอนแต่ละตัวจะสามารถพบได้ในพื้นที่ที่แตกต่างกันไป เช่น โปเกมอนธาตุน้ำ จะสามารถพบได้ใกล้แหล่งน้ำ โดยโปเกมอน โก พลัสจะสามารถใช้งานได้สำหรับแอปพลิเคชันนี้ ซึ่งจะเพิ่มความสนุกให้กับเกมมากกว่าอิงเกรส โดยอุปกรณ์สามารถสั่นเตือนและแจ้งเตือนผ่านสัญญาณไฟกะพริบเมื่อผู้เล่นอยู่ใกล้กับโปเกมอน โดยผู้เล่นสามารถกดปุ่มเพื่อจับโปเกมอนได้ทันที และสามารถตรวจสอบในแอปพลิเคชันได้หลังจากการจับโปเกมอนแล้ว
การเผยแพร่.
ภูมิภาคที่ใช้งานได้.
เกมโปเกมอน โกได้เปิดให้บริการในออสเตรเลีย, นิวซีแลนด์, สหรัฐอเมริกา, เยอรมนี, สหราชอาณาจักร, อิตาลี, สเปน, โปรตุเกส, ออสเตรีย, เบลเยียม, บัลแกเรีย, โครเอเชีย, ไซปรัส, เช็กเกีย, เดนมาร์ก, เอสโตเนีย, ฟินแลนด์, กรีซ, กรีนแลนด์, ฮังการี, ไอซ์แลนด์, ไอร์แลนด์, ลัตเวีย, ลิทัวเนีย, ลักเซมเบิร์ก, มอลตา, เนเธอร์แลนด์, นอร์เวย์, โปแลนด์, โรมาเนีย, สโลวาเกีย, สโลวีเนีย, สวีเดน, สวิตเซอร์แลนด์, แคนาดา, เปอร์โตริโก, ญี่ปุ่น, ฝรั่งเศส, ฮ่องกง, ภูมิภาคลาตินอเมริกา, ภูมิภาคแคริบเบียน, บรูไน, กัมพูชา, ฟิจิ, ไมโครนีเซีย, อินโดนีเซีย, ลาว, มาเลเซีย, ปาเลา, ปาปัวนิวกินี, ฟิลิปปินส์, สิงคโปร์, หมู่เกาะโซโลมอน, ไต้หวัน, เวียดนาม และไทย
ข้อมูล.
<templatestyles src="Reflist/styles.css" />
ออบีดุช

ออบีดุช  เป็นเมืองและเทศบาลแห่งหนึ่งในภูมิภาคย่อยตะวันตก (Oeste Subregion) ของประเทศโปรตุเกส เฉพาะตัวเมืองมีจำนวนประชากรประมาณ 3,100 คน ในขณะที่เขตเทศบาลซึ่งกว้างกว่ามีจำนวนประชากร 11,772 คน ณ ปี ค.ศ. 2011 บนพื้นที่ 141.55 ตารางกิโลเมตร 
พื้นที่ตัวเมืองออบีดุชตั้งอยู่บนยอดเนินเขา ล้อมรอบด้วยป้อมปราการ ด้วยเหตุที่เมืองนี้ยังคงรักษาสิ่งก่อสร้างตามสถาปัตยกรรมยุคกลางไว้ได้อย่างดี ถนน จัตุรัส กำแพงเมือง และปราสาทของเมืองจึงเป็นสถานที่ท่องเที่ยวยอดนิยมแห่งหนึ่งในตอนกลางของประเทศ
<br>
ฮวัง ฮเย-ซุก

ฮวัง ฮเย-ซุก (อักษรโรมัน: Hwang Hye-suk; เกาหลี: ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่นทั้ง 5 แมตช์
ชัง อก-ริม

ชัง อก-ริม (อักษรโรมัน: Jang Ok-rim; เกาหลี: ) เกิดเมื่อวันที่ 8 กุมภาพันธ์ ค.ศ.1948 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 1 แมตช์
ช็อง อก-จิน

ช็อง อก-จิน (อักษรโรมัน: Jong Ok-jin; เกาหลี: ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
คัง อก-ซุน

คัง อก-ซุน (อักษรโรมัน: Kang Ok-sun; เกาหลี: ) เกิดวันที่ 14 เมษายน ค.ศ. 1946 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 5 แมตช์
คิม มย็อง-ซุก

คิม มย็อง-ซุก (อักษรโรมัน: Kim Myong-suk; เกาหลี: ) เกิดวันที่ 14 เมษายน ค.ศ. 1947 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
คิม ซู-แด

คิม ซู-แด (อักษรโรมัน: Kim Su-dae; เกาหลี: ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
คิม ย็อน-จา

คิม ย็อน-จา (อักษรโรมัน: Kim Yeun-ja; เกาหลี: ) (เกิด 10 กุมภาพันธ์ ค.ศ. 1943) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่นทั้ง 5 แมตช์
คิม จุง-บก

คิม จุง-บก (อักษรโรมัน: Kim Zung-Bok; เกาหลี: ) เกิดวันที่ 17 กรกฎาคม ค.ศ. 1945 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่นทั้ง 5 แมตช์
แพ็ก มย็อง-ซุก

แพ็ก มย็อง-ซุก (อักษรโรมัน: Paek Myong-suk; เกาหลี: ) เกิดเมื่อ 24 กุมภาพันธ์ ค.ศ. 1954 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 1 แมตช์
กึนเทอร์ ไมเออร์

กึนเทอร์ ไมเออร์  เกิดเมื่อ 26 กรกฎาคม พ.ศ. 2484 ที่เนือร์นแบร์ก รัฐบาวาเรีย ประเทศเยอรมนีตะวันตก ติดทีมชาติเยอรมนีตะวันตกเข้าแข่งขันกีฬาโอลิมปิกสองครั้ง โดยเข้าแข่งขันกีฬาโอลิมปิก พ.ศ. 2511 ในรุ่นไลต์มิดเดิลเวต รอบแรก ชนะ โอโนริโอ บอร์เกซ จากชิลี เมื่อ 14 ตุลาคม รอบสอง ชนะ สตีเวน ทีกา จากเคนยา เมื่อ 20 ตุลาคม รอบ 8 คนสุดท้าย ชนะ เดวิด แจ็กสัน จากสหรัฐ เมื่อ 23 ตุลาคม รอบรองชนะเลิศ แพ้ โบริส ลากูติน จากสหภาพโซเวียต เมื่อ 24 ตุลาคม ได้เหรียญทองแดง
ไมเออร์ติดทีมชาติเข้าแข่งขันกีฬาโอลิมปิก พ.ศ. 2515 ในรุ่นเวลเตอร์เวต รอบแรกได้บาย รอบสอง ชนะ เจฟฟ์ แรกเลย์ จากนิวซีแลนด์ รอบสาม ชนะ ระเบียบ แสงนวล จากไทยเมื่อ 1 กันยายน รอบ 8 คนสุดท้าย แพ้ เอมิลิโอ กอร์เรอา จากคิวบาเมื่อ 6 กันยายน ตกรอบ ไม่ได้เหรียญรางวัล
โยเนซาวะ

โยเนซาวะ (; โรมาจิ: "Yonezawa-shi") เป็นนครในจังหวัดยามางาตะ ประเทศญี่ปุ่น เป็นเมืองที่มีชื่อเสียงทางด้านอาหาร โดยเฉพาะผลิตภัณฑ์แอปเปิล เนื้อ และปลาคาร์ป นอกจากนี้ยังมีคูเมืองปราสาทอันเคยเป็นฐานที่ตั้งของตระกูลอูเอซูงิ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สุริยน ไรวา

ร้อยตำรวจโท สุริยน ไรวา (3 มกราคม พ.ศ. 2459 — 27 พฤศจิกายน พ.ศ. 2516) นักธุรกิจชาวไทย อดีตสมาชิกสภาผู้แทนราษฎรจังหวัดนราธิวาส
ประวัติ.
ร้อยตำรวจโทสุริยน ไรวา เกิดเมื่อปี พ.ศ. 2459 เป็นบุตรของบิดาชาวจีน กับ นางบุญรอด สำเร็จการศึกษาธรรมศาสตรบัณฑิต จาก มหาวิทยาลัยธรรมศาสตร์และการเมือง เมื่อ พ.ศ. 2482 
ร้อยตำรวจโทสุริยน ไรวา เสียชีวิต เมื่อวันที่ 25 พฤศจิกายน พ.ศ. 2516 สิริอายุรวม 57 ปี
การทำงาน.
หลังจบการศึกษา ร้อยตำรวจโทสุริยนเข้าทำงานที่แผนกคดีเบ็ดเตล็ดประจำโรงพักกลาง (ปัจจุบันคือ สถานีตำรวจนครบาลพลับพลาไชย) ต่อมาได้เดินทางไปรับราชการที่จังหวัดนครสวรรค์ และ จังหวัดนราธิวาส ตามลำดับ ก่อนที่จะลาออกจากราชการ เพื่อมาทำธุรกิจส่วนตัว ใน พ.ศ. 2489
งานการเมือง.
ร้อยตำรวจโทสุริยน ได้รับเลือกตั้งเป็นสมาชิกสภาผู้แทนราษฎรจังหวัดนราธิวาสครั้งแรกเมื่อเดือนสิงหาคม พ.ศ. 2489 และได้รับเลือกตั้งรวม 2 สมัย 
สมาชิกสภาผู้แทนราษฎร.
ร้อยตำรวจโทสุริยน ไรวา ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
โรคพยาธิแส้ม้า

Trichuriasis หรือ โรคพยาธิแส้ม้า เป็นโรคติดเชื้อที่เกิดจากพยาธิที่ชื่อว่า "" (พยาธิแส้ม้า) หากพยาธิมีเพียงไม่กี่ตัว ก็มักจะไม่มีอาการใด ๆ ส่วนผู้ที่ติดเชื้อพยาธิจำนวนมาก อาจมีอาการปวดท้อง, อ่อนเพลียและท้องร่วง บางครั้งในผู้ที่ท้องร่วงรุนแรงอาจถ่ายเป็นมูกเลือดได้ เด็กที่ติดเชื้อพยาธิอาจมีความเสื่อมถอยทางสติปัญญาและพัฒนาการทางกายภาพ การสูญเสียเลือดอาจก่อให้เกิดระดับเซลล์เม็ดเลือดแดงต่ำ
สาเหตุ.
โดยทั่วไปโรคนี้แพร่กระจายโดยการกินอาหารหรือดื่มน้ำที่มีไข่พยาธิปนปนอยู่ ซึ่งอาจเกิดจากการไม่ได้ล้างหรือปรุงผักที่มีไข่พยาธิปนเปื้อนอย่างถูกสุขลักษณะ โดยมากไข่พยาธิเหล่านี้มักปะปนอยู่ในดินบริเวณที่มีคนการถ่ายอุจจาระนอกส้วม และบริเวณที่มีการนำอุจจาระคนที่ไม่ได้รับการฆ่าเชื้อมาใช้ทำเป็นปุ๋ย ไข่พยาธิมีที่มาจากอุจจาระของผู้ที่มีพยาธิ เด็กเล็กที่เล่นกับดินดังกล่าวและใส่มือในปากมักจะติดพยาธิได้ง่าย ตัวแก่ของพยาธิอาศัยอยู่ในลำไส้ลำไส้ใหญ่ และมักมีความยาวประมาณสี่เซนติเมตร การวินิจฉัยโรคพยาธิแส้ม้าทำได้โดยการตรวจไข่พยาธิในอุจจาระด้วยกล้องจุลทรรศน์ ไข่พยาธิมีรูปทรงคล้ายกระบอกสูบ
การป้องกันและการรักษา.
การป้องกันพยาธิทำได้โดยการปรุงอาหารให้ถูกสุขลักษณะ และการล้างมือก่อนทำอาหาร มาตรการป้องกันอื่น ๆ คือการพัฒนาสุขอนามัย เช่น การใช้ส้วมที่สะอาดและเหมาะสมสำหรับการใช้งาน และการดื่มน้ำสะอาด ในภูมิภาคของโลกที่พบการติดเชื้อได้ทั่วไป มักทำการรักษากลุ่มคนทั้งหมดในคราวเดียวกันและสม่ำเสมอเป็นประจำ การรักษาคือการให้ยาอัลเบนดาโซล (albendazole), มีเบนดาโซล (mebendazole) หรือ ไอเวอมิคทิน (ivermectin) เป็นเวลาสามวัน หลังจากการรักษาผู้ป่วยมักได้รับเชื้อพยาธิอีก
ข้อมูลทางพยาธิวิทยา.
ผู้ที่ติดเชื้อพยาธิแส้ม้าในทั่วโลกมีจำนวนประมาณ 600 ถึง 800 ล้านคน มักพบได้บ่อยในประเทศในเขตร้อนชื้น ในประเทศที่กำลังพัฒนา มักพบว่าผู้ที่ติดเชื้อพยาธิแส้ม้าจะติดเชื้อพยาธิปากขอ และพยาธิไส้เดือนด้วยเช่นกัน โรคนี้ส่งผลกระทบที่สำคัญทางเศรษฐกิจในหลายประเทศ การพัฒนาวัคซีนเพื่อต่อต้านโรคนี้อยู่ในระหว่างการดำเนินการ โรคพยาธิแส้ม้าถูกจัดว่าเป็นโรคเขตร้อนที่ถูกละเลย
รี ชุน-อก

รี ชุน-อก (อักษรโรมัน: Ri Chun-ok; เกาหลี: ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 3 แมตช์
รย็อม ชุน-จา

รย็อม ชุน-จา (อักษรโรมัน: Ryom Chun-ja; เกาหลี: ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
วอลเลย์บอลชายทีมชาติสาธารณรัฐประชาธิปไตยคองโก

วอลเลย์บอลชายทีมชาติสาธารณรัฐประชาธิปไตยคองโก  เป็นตัวแทนของสาธารณรัฐประชาธิปไตยคองโก ในการแข่งขันวอลเลย์บอลระดับนานาชาติ รวมถึงนัดกระชับมิตร
วอลเลย์บอลชายทีมชาติอียิปต์

วอลเลย์บอลชายทีมชาติอียิปต์  เป็นตัวแทนของประเทศอียิปต์ ในการแข่งขันวอลเลย์บอลระดับนานาชาติ รวมถึงนัดกระชับมิตร และเป็นหนึ่งในทีมชั้นนำของทวีปแอฟริกา
ทาเดอุช ไรช์ชไตน์

ทาเดอุช ไรช์ชไตน์ (20 กรกฎาคม ค.ศ. 1897 – 1 สิงหาคม ค.ศ. 1996) เป็นนักเคมีชาวโปแลนด์/สวิส เกิดในครอบครัวชาวยิวที่เมืองววอตสวาแวก เป็นบุตรของกัสทาวา บร็อคมัน กับอีซือดอร์ ไรช์ชไตน์ เขาใช้ชีวิตวัยเด็กในเมืองเคียฟและเรียนหนังสือที่เมืองเยนา ก่อนจะย้ายไปอยู่ที่เมืองซือริชและเข้าเรียนที่สถาบันเทคโนโลยีแห่งสหพันธ์สวิส ซือริช (ETH) หลังเรียนจบ ไรช์ชไตน์ทำงานเป็นอาจารย์และผู้ช่วยศาสตราจารย์ที่นั่น ในปี ค.ศ. 1927 เขาแต่งงานกับเฮนเรียต หลุยส์ ควอลส์ ฟาน อุฟฟอร์ด ทั้งคู่มีบุตรสาวด้วยกัน 1 คน
ในปี ค.ศ. 1933 ไรช์ชไตน์คิดค้นวิธีสังเคราะห์วิตามินซีผ่านกระบวนการไรช์ชไตน์ (Reichstein process) ต่อมาในปี ค.ศ. 1950 เขาได้รับรางวัลโนเบลสาขาสรีรวิทยาหรือการแพทย์ร่วมกับเอ็ดเวิร์ด แคลวิน เคนดัลล์และฟิลิป โชวอลเตอร์ เฮนช์ จากผลงานการค้นพบฮอร์โมนคอร์ติโซน 
ในช่วงบั้นปลาย ไรช์ชไตน์สนใจด้านพฤกษเคมี วิทยาเซลล์ของเฟิร์นและโครโมโซม ไรช์ชไตน์ตีพิมพ์บทความวิชาการกว่า 80 บทความในช่วง 30 ปีสุดท้ายของชีวิต เขาเสียชีวิตที่เมืองบาเซิลในปี ค.ศ. 1996 ด้วยวัย 99 ปี
การหมุนควงของวงโคจร

ในกลศาสตร์ท้องฟ้า การหมุนควงของวงโคจร  เป็นการหมุนควงของวงโคจรของวัตถุท้องฟ้า โดยละเอียด มันเป็นการเคลื่อนที่แบบหมุนที่ขยับจุดใกล้และไกลที่สุดในวงโคจร การหมุนควงของวงโคจรเป็นอนุพันธ์ตัวแรกของมุมของจุดใกล้ที่สุด ซึ่งเป็นหนึ่งใน 6 องค์ประกอบของวงโคจร
เส้นเมริเดียนที่ 30 องศาตะวันออก

เส้นเมริเดียนที่ 30 องศาตะวันออกของกรีนิช คือ เส้นลองจิจูดที่ลากจากขั้วโลกเหนือ ผ่านมหาสมุทรอาร์กติก, ทวีปยุโรป, ประเทศตุรกี, ทวีปแอฟริกา, มหาสมุทรอินเดีย,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 30 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 150 องศาตะวันตก
จากขั้วโลกสู่ขั้วโลก.
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 30 องศาตะวันออกลากผ่านพื้นที่ดังนี้: 
* เส้นเมริเดียนที่ 29 องศาตะวันออก
* เส้นเมริเดียนที่ 31 องศาตะวันออก
นกนางนวลหัวดำ

นกนางนวลหัวดำ (ชื่อวิทยาศาสตร์: "Chroicocephalus ridibundus") เป็นนกนางนวลขนาดเล็กที่กระจายพันธุ์อยู่ส่วนมากในยุโรปและบ้างในเอเชีย ตลอดจนชายฝั่งด้านตะวันออกของประเทศแคนาดา ประชากรส่วนใหญ่ของนกพันธุ์นี้เป็นนกอพยพ ซึ่งจะอพยพลงมาทางใต้ในฤดูหนาว แต่ก็มีบางส่วนที่ไปอาศัยอยู่ทางสุดตะวันตกของยุโรป และบางส่วนอพยพไปถึงทางชายฝั่งตะวันออกของทวีปอเมริกาเหนือในฤดูหนาว ไข่ของนกนางนวลหัวดำถือเป็นอาหารราคาแพงในสหราชอาณาจักร รับประทานโดยการต้มน้ำเดือด
ลักษณะ.
มีขนาดตัวยาวประมาณ 38–44 เซนติเมตร และมีช่วงปีกกว้างราว 94–105 เซนติเมตร จะโตเต็มวัยเมื่อมีอายุได้ราว 2 ปี และมีอายุขัยตามธรรมชาติสูงสุดที่ 33 ปี ขณะบินจะสังเกตเห็นลายพาดสีขาวตลอดสันปีกได้ชัดเจน ตัวโตเต็มวัยจะมีสีน้ำตาลช็อกโกแลตในช่วงฤดูร้อน (ไม่ใช่สีดำ แม้ว่าเวลามองจากไกลๆแล้วจะเหมือนสีดำ) มีลำตัวสีขาวซีด มีจะงอยปากและขาเป็นสีแดง ขนบนหัวจะหลุดไปในช่วงฤดูหนาว ชอบอาศัยอยู่กันเป็นกลุ่มใกล้กับแหล่งน้ำเช่นเดียวกับนกนางนวลสายพันธุ์อื่นๆ
ไตรเทอร์พีน

ไตรเทอร์พีน  เป็นสารประกอบไฮโดรคาร์บอนที่ประกอบด้วยเทอร์พีน 3 หน่วยหรือไอโซพีน 6 หน่วย มีสูตรโมเลกุลคือ C30H48 ไตรเทอร์พีนมีโครงสร้างที่แตกต่างกันกว่า 200 แบบ โดยแบ่งได้ตามจำนวนวงแหวน ตัวอย่างในตาราง:
ไตรเทอร์พีนอยด์.
ไตรเทอร์พีนอยด์ (triterpenoid) เป็นสารประกอบไฮโดรคาร์บอนเช่นเดียวกับไตรเทอร์พีน แต่จับกับหมู่ฟังก์ชัน บางครั้งสองคำนี้ใช้แทนกันได้ ไตรเทอร์พีนอยด์เป็นสารที่มีคุณค่าทางเคมีและเภสัชวิทยา
สเตอรอยด์.
สเตอรอยด์มีแกนเป็นคิวเคอร์บิเทน ซึ่งเป็นสารกลุ่มไตรเทอร์พีนกลุ่มหนึ่ง สเตอรอยด์มีหน้าที่สำคัญสองอย่างในร่างกายคือ เป็นส่วนประกอบของเยื่อหุ้มเซลล์และส่งสัญญาณให้ตัวรับฮอร์โมนสเตอรอยด์ทำงาน สเตอรอยด์สามารถแบ่งออกเป็นสองกลุ่มที่สำคัญคือ สเตอรอลและคิวเคอร์บิทาซิน
ไตรเทอร์พีนอยด์ซาโปนิน.
ไตรเทอร์พีนอยด์ซาโปนินเป็นสารไตรเทอร์พีนที่จับกับซาโปนิน พืชผลิตสารนี้เพื่อใช้ป้องกันตนเอง สารไตรเทอร์พีนอยด์ซาโปนินที่สำคัญได้แก่ จินเซนโนไซด์ อีลิวเทอโรไซด์
ตาเตียนา โคเชเลวา

ตาเตียนา เซียร์เกเยฟนา โคเชเลวา (23 ธันวาคม ค.ศ. 1988 —) เป็นนักวอลเลย์บอลหญิงชาวรัสเซีย ซึ่งเธอทำหน้าที่ในตำแหน่งตัวตีนอกด้าน (ตัวตบหัวเสา)
ประวัติ.
ในปี ค.ศ. 2007 เธอได้รับเลือกให้เป็นตัวแทนทีมชาติรัสเซียเข้าร่วมการแข่งรายการวอลเลย์บอลเวิลด์กรังด์ปรีซ์ 2007
แม้ว่าในปี ค.ศ. 2008 เธอจะพลาดการเข้าร่วมการแข่งขันกีฬาโอลิมปิกที่ปักกิ่ง ก็ตาม ตั้งแต่ปี ค.ศ. 2009 เธอเป็นที่ยอมรับในฐานะตัวแทนของทีมชาติ ในปี ค.ศ. 2010 ในการแข่งขันวอลเลย์บอลชิงแชมป์โลก เธอได้เป็นผู้เล่นหลักในหลายๆ เกม และเธอได้รับรางวัลตัวตบยอดเยี่ยมในครั้งแรกของการแข่งขันของเธอ และเธอกลายเป็นหนึ่งในผู้เล่นสำคัญของการแข่งขันชิงแชมป์โลกครั้งที่ 2 ติดต่อกันของทีมชาติรัสเซีย
ในปี ค.ศ. 2012 เธอได้เข้าร่วมในการแข่งขันกีฬาโอลิมปิกเกมส์ 2012ที่ลอนดอน โดยจบอันดับที่ 5 ของการแข่งขัน และเธอไม่สามารถลงทำการแข่งขันได้เพราะคิดว่าอาจจะได้รับบาดเจ็บ ส่วนในปี ค.ศ. 2013 ในการแข่งขันวอลเลย์บอลชิงแชมป์ยุโรป เธอและนาตาเลีย ออบโมเชวาได้เป็นผู้มีส่วนสำคัญในการพาทีมชาติรัสเซียเข้ารับรางวัลชนะเลิศ และเธอได้รับรางวัลผู้เล่นทรงคุณค่าในการแข่งขันเดียวกัน
เมื่อวันที่ 15 เมษายน 2024 เธอได้ประกาศเลิกเล่นวอลเลย์บอลอาชีพ ด้วยวัย 35 ปี
กีฬาเอกภาพมุสลิม

กีฬาเอกภาพมุสลิม  เป็นมหกรรมกีฬาของชาวมุสลิม ซึ่งมีการจัดขึ้นในทุกสี่ปี เริ่มกำหนดการแข่งขันโดย องค์กรความร่วมมืออิสลาม และสหพันธ์กีฬาเอกภาพมุสลิม (Islamic Solidarity Sports Federation; ISSF) 
จัดขึ้นครั้งแรกในปี ค.ศ. 2005 ที่มักกะฮ์ ประเทศซาอุดีอาระเบีย
เหรียญรางวัลรวม.
ด้านล่างเป็นตารางเหรียญรางวัลของการแข่งขันกีฬาเอกภาพมุสลิม
ไดเทอร์พีน

ไดเทอร์พีน  เป็นสารประกอบไฮโดรคาร์บอนที่ประกอบด้วยเทอร์พีน 2 หน่วยหรือไอโซพีน 4 หน่วย มีสูตรโมเลกุลคือ C20H32 พืช สัตว์และเห็ดราสังเคราะห์ไดเทอร์พีนจากวิถีเมวาโลเนต (Mevalonate pathway) โดยมีเจรานิลเจรานิลไพโรฟอสเฟตเป็นสารมัธยันตร์หลัก ไดเทอร์พีนมีคุณสมบัติต้านจุลชีพและแก้อักเสบ สามารถแบ่งได้ตามจำนวนวงแหวน ตัวอย่างในตาราง
ไดเทอร์พีนอยด์.
ไดเทอร์พีนอยด์ (diterpenoid) เป็นสารประกอบไฮโดรคาร์บอนเช่นเดียวกับไดเทอร์พีน แต่จับกับหมู่ฟังก์ชัน บางครั้งสองคำนี้ใช้แทนกันได้ สารไดเทอร์พีนอยด์ที่สำคัญ ได้แก่ เรตินอล ไฟทอล
แทกเซน.
แทกเซน (taxane) เป็นกลุ่มไดเทอร์พีนอยด์ที่มีแกนเป็นแทกซาดีอีน พบในพืชสกุล "Taxus" (สนยิว) ใช้ในด้านเคมีบำบัด
เสือดาวอินเดีย

เสือดาวอินเดีย (ชื่อวิทยาศาสตร์: "Panthera pardus fusca") เป็นชนิดย่อยของเสือดาว ("P. pardus") ที่พบกระจายพันธุ์อยู่ในอนุทวีปอินเดีย นับเป็นเสือขนาดใหญ่ 1 ใน 5 ชนิด ที่พบได้ในภูมิภาคแถบนี้ ซึ่งประกอบด้วยสิงโตเอเชีย, เสือเบงกอล, เสือดาวหิมะ และเสือลายเมฆ 
เสือดาวอินเดียลักษณะทั่วไปคล้ายกับเสือดาวจีนใต้ หรือเสือดาวอินโดจีน ("P. pardus delacouri") มาก ขนสั้นเกรียนยาวประมาณ 1 นิ้ว
ขนเรียบเปนมนและนุ่ม สีของขนโดยทั่วไปมักเปนสีสดใส เชน สีเหลืองทอง, สีสม หรือน้ำตาลแกมเหลือง สีขนบริเวณหลังจะเขมกวาบริเวณอื่น ลักษณะของลายขยุมตีนหมา ไมมีแบบแผนแนนอน บางตัวอาจมีลายขยุมตีนหมาขนาดเล็ก และแตมจุดในขยุ้มลายเชื่อมตอกันเปนวง แต่บางตัวอาจมีขยุมตีนหมาขนาดใหญ และแต้มจุดอยู่หางกัน แตลักษณะของขยุมตีนหมานี้สีขนตรงกลางของขยุมลายจะเขมกวาสีพื้นทั่วไป ขาดานในสีขาวและมีแตมจดสีดำกระจายทั่วไป 
ถิ่นที่อยูของเสือดาวอินเดีย มีอาศัยอยูทั่วไปในประเทศอินเดีย ตั้งแต่รัฐแคชเมียร์ และบริเวณเชิงเขาหิมาลัย ลงมาจดแหลมคอมอรินทางภาคใต
เสือดาวอินเดีย นับเป็นเสือดาวสายพันธุ์ที่คุกคามมนุษย์และปศุสัตว์มากที่สุด แม้ในอินเดียเองจะมีกฎหมายคุ้มครองให้เป็นสัตว์สงวนก็ตาม แต่เสือดาวอินเดียในหลายพื้นที่อยู่อาศัยในป่าที่ใกล้กับแหล่งชุมนุมของมนุษย์ บางครั้งอาจหลุดเข้าไปถึงตัวเมืองจนกลายเป็นการโกลาหล จึงทำให้มีการทำร้ายมนุษย์ได้รับบาดเจ็บและถึงขั้นล้มตายเป็นจำนวนมาก หลายครั้งที่ต้องถูกฆ่าเพื่อความปลอดภัย โดยเฉพาะในพื้นที่ชนบทของอินเดีย
คาดว่าจำนวนประชากรในธรรมชาติของเสือดาวอินเดียเหลืออยู่ประมาณ 12,000-14,000 ตัว ในปัจจุบัน
วีทีวี4

วีทีวี4 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ วีทีวี (VTV) ออกอากาศ 24 ชั่วโมงต่อวัน ออกอากาศรายการประเภทข่าวทั่วไประหว่างประเทศ รายการบันเทิง และรายการภาคภาษาอังกฤษ ฝรั่งเศส และ รัสเซีย
ประวัติ.
เป็นสถานีโทรทัศน์ออกอากาศในระบบดาวเทียมไทยคม5